jkorsvik/nowiki_second_scrape_merged huggingface dataset:
Dries Mertens

Dries Mertens (født 6. mai 1987) er en belgisk fotballspiller som spiller for den tyrkiske klubben Galatasaray og  det belgiske fotballandslaget.
Han spilte i FC Utrecht før han gikk til PSV. I 2005/2006 var Mertens utleid til Eintracht Aalst, hvor han ble valgt til «sesongens beste spiller». Fra 2006 til 2009 spilte han for AGOVV Apeldoorn. Tidlig i karrieren var han i stallen til AA Gent, men han slo ikke gjennom på førstelaget.
Den 27. mai 2017 skrev han under en ny kontrakt med Napoli til 30. juni 2020.


== Landslaget ==
Han ble tatt ut i Belgias EM-tropp til EM i Frankrike 2016.Han ble tatt ut i Belgias tropp til VM i fotball 2018 i Russland.Han ble tatt ut i Belgias EM-tropp til EM i fotball 2021.Han ble tatt ut i Belgias tropp til VM i fotball 2022 i Qatar.


== Referanser ==


== Eksterne lenker ==
(en) Dries Mertens – kategori av bilder, video eller lyd på Commons 
(de) Dries Mertens – Munzinger Sportsarchiv 
(en) Dries Mertens – FIFA 
(en) Dries Mertens – UEFA 
(fr) Dries Mertens – LÉquipe 
(en) Dries Mertens – Transfermarkt 
(en) Dries Mertens – national-football-teams.com 
(en) Dries Mertens – WorldFootball.net 
(en) Dries Mertens – Soccerbase.com 
(en) Dries Mertens – FootballDatabase.eu 
(de) Dries Mertens – fussballdaten.de
Torsnes kirke

Torsnes kirke er en langkirke fra 1860 i Fredrikstad kommune og domprosti i Viken fylke.
Byggverket er i stein og har 230 plasser.


== Kilder ==
Vestli, Leif (2009). Torsnes kirke 150 år 1860-2010. Torsnes. 
Thorkildsen, Tore E. (1994). «Torsnes kirke». På kirkevei i domprostiet. Hvaler: TK-Publikasjon. s. 109-116. 
Rasmussen, Alf Henry, red. (1993). Våre kirker. Norsk kirkeleksikon. Kirkenær: Vanebo forlag. s. 690. ISBN 82-75-27022-7. 


== Eksterne lenker ==
Sigrid og Håkon Christie: Torsnes kirke i «Norges kirker»
Lokalhistoriewiki – Torsnes kirke
Fredrikstad byleksikon – Torsnes kirke
(no) «Torsnes kirke». Kirkesøk. Den norske kirke. 
«Torsnes kirke». Kulturminnesøk. Riksantikvaren – Direktoratet for kulturminneforvaltning.
Asak kirke

Asak kirke er en langkirke fra 1893 i Halden kommune, Østfold fylke. Den er menighetskirke for Asak menighet og tilhører Søndre Borgesyssel prosti.
Byggverket er i tegl, har 400 plasser og er bygget i nygotisk enkel stil.


== Inventar ==
Altertavlen med motivet «Jesus i Getsemane» av østerrikeren Edvard Steinle sto tidligere i Oslo domkirke hvor den var en del av Alexis de Chateauneufs ombygging i nygotikk 1848–1850.Prekestolen omtales som sekskantet og med motiver av de fire evangelistene. Døpefonten er fra 1700-tallet, utført i tre og har en rygghvirvel av en hval som midtstykke. Denne ryggvirvelen trodde man lenge ble funnet i Tista i 1682, men en nyere artikkel skrevet av Dagfinn Trømborg og Rolf Sørensen konkluderer med at virvelen må komme fra en annen hval.Orgelet er fra 1927.


== Referanser ==


== Litteratur ==
Inger Lise Skauge og Kari Stumberg (2010). «Asak kirke: Kirken ved Femsjøens bredd». Kirker og kirkegårder i Halden. Lokale kulturskatter. Halden: H. Andersen Bok- og papirhandel A/S. s. 22–39. ISBN 978-82-91129-13-6. 
Sigrid og Håkon Christie (1959). Norges kirker. Østfold. 2. Oslo: Riksantikvariatet/Land og kirke. s. 128–132. 
Alf Henry Rasmussen (1993). «Asak kirke». Våre kirker. Norsk kirkeleksikon. Kirkenær: Vanebo forlag. s. 684. ISBN 82-75-27022-7. 


== Eksterne lenker ==
(no) «Asak kirke». Kirkesøk. Den norske kirke. 
«Asak kirke». Kulturminnesøk. Riksantikvaren – Direktoratet for kulturminneforvaltning.
Jan Michels

Jan Michels (født 8. september 1970) er en nederlandsk fotballspiller. Han spiller på midtbanen for AGOVV Apeldoorn.
Michels er en erfaren fotballspiller og har fått 25 kamper for førstelaget i år selv om han snart er 37 år. Han kom til AGOVV Apeldoorn fra Sparta Rotterdam før 2006-07 sesongen.
Michels startet som profesjonell fotballspiller i sesongen 1990-91 i klubben FC Zwolle, før han to år senere gikk til Go Ahead Eagles. I 1998 ble han kjøpt av det skotske laget Motherwell, men det oppholdet varte i 7 kamper ettersom han ble vraket av manager Harri Kampman til fordel for et annet nyinkjøp; Pat Nevin. Noe bedre ble det ikke når Billy Davies ble ansatt som ny manager i Motherwell og Michels reiste tilbake til Nederland og klubben FC Den Bosch. Før 2004-05 sesongen ble sparket igang gikk han til Sparta Rotterdam, hvor han fikk 43 kamper og et mål.


== Referanser ==


== Eksterne lenker ==
(en) Jan Michels – Transfermarkt 
(en) Jan Michels – FBref
Prestebakke kirke

Prestebakke kirke er en langkirke innviet 1795 i Halden kommune, Østfold fylke. Den er en av to menighetskirker i Enningdalen menighet og tilhører Søndre Borgesyssel prosti. Byggverket er i tømmer og har 225 plasser.
Dette er hovedkirken i Enningdalen sogn. Kirkestedet var tidligere der Søndre Enningdalen kirke står nå, og det er lett å forveksle navnene på de to kirkene. Da ny kirke skulle bygges i 1793, ble kirkestedet flyttet til Prestebakke, men den gamle kirkegården ble holdt i hevd, og i 1950-årene ble så Søndre Enningdalen kirke bygget.
Prestebakke kirke er laftet og kom under tak i 1793, som man ser av årstallet på vindfløyen. Kirken ble innviet i 1795.
Altartavlen har et maleri av korsfestelsen, og enkelte mener at dette ble malt av Eggert Munch. Prekestol og altertavleoppbygg ble laget samtidig med kirken. Døpefonten er av kleberstein i romansk stil og stammer trolig fra en tidligere stavkirke.
Ved og i kirken var det kamper mellom norske og svenske styrker 10. juni 1808, og kirken har fremdeles kulehull i kirkeveggene. De falne i slaget ble lagt i en fellesgrav på kirkegården, og en minnebauta ble reist til hundreårsdagen.


== Referanser ==


== Litteratur ==
Skauge, Inger Lise og Stumberg, Kari (2010). Kirker og kirkegårder i Halden. Lokale kulturskatter. H. Andersen Bok- og papirhadel. s. 132-149. ISBN 978-82-91129-13-6. CS1-vedlikehold: Flere navn: forfatterliste (link)
Christie, Sigrid og Håkon (1959). «Enningdal kirke». Norges kirker. Østfold II. Oslo: Riksantivariatet / Land og Kirke. s. 97-102. 
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 685. ISBN 82-7527-022-7. 


== Eksterne lenker ==
Idd og Enningdalen Historielag – Prestebakke kirke
Lokalhistoriewiki – Prestebakke kirke
(no) «Prestebakke kirke». Kirkesøk. Den norske kirke. 
«Prestebakke kirke». Kulturminnesøk. Riksantikvaren – Direktoratet for kulturminneforvaltning.
Øymark kirke

Øymark kirke er en langkirke fra 1879 i Marker kommune, Viken fylke. Den er en del av Den norske kirke og hører til Østre Borgesyssel prosti i Borg bispedømme.
Byggverket er i tre og har 350 plasser. Arkitekt for kirken var stadsingeniør i Fredrikshald Gustav Blom Kielland, og den ble oppført av gårdbruker Sven Eng og klokker Berg.
Øymark kirke slik den står i dag er den tredje kirken på stedet. Den første var en stavkirke som ble revet og erstattet av en kirke i tømmer i 1725. Tømmerkirken brant ned i 1875.
Det er bevart noe inventar fra de tidligere kirkene, blant annet døpefonten, dåpsfatet, lysekrone og et votivskip. Døpefonten er av  romansk type i klebersten og er formet som en kalk. Votivskipet er en fregatt hvor det i akterstavnen står skrevet «17 Kløcker 99».
Den nygotiske altertavlen har maleriet «Oppstandelsen» i midtpartiet, en kopi etter Adolph Tidemand. Pipeorgelet er fra Olsen og Jørgensen, fra 1895. Prekestolen er utført i tre og har fire fag. Den er fra 1879.
Kirken har to klokker fra Olsen Nauen Klokkestøperi og den ene har inskripsjonen: «Mens tiden går sin alvorsgang, hver sjel de kalde ved sin klang, Til Herrens hus at sørge.» Begge klokkene er fra 1877.
Adkomst til stedet som er et velkjent turistmål er via Rv21.


== Kilder ==
Øymark kirke av Sigrid Marie Christie og Håkon Christie fra Norges Kirker
Gustav Blom Kielland av Geir Tandberg Steigan fra Arc!
Alf Henry Rasmussen (1993). «Øymark kirke». Våre kirker. Norsk kirkeleksikon. Kirkenær: Vanebo forlag. s. 676. ISBN 82-75-27022-7. 


== Eksterne lenker ==
(no) «Øymark kirke». Kirkesøk. Den norske kirke. 
«Øymark kirke». Kulturminnesøk. Riksantikvaren – Direktoratet for kulturminneforvaltning.
Rødenes kirke

Rødenes kirke er en middelaldersk langkirke, bygget ca. 1230 i Marker kommune, Viken fylke. Den er en del av Den norske kirke og hører til Østre Borgesyssel prosti i Borg bispedømme.
Kirken gjennomgikk omfattende ombygging i årene 1703-09. Den var i privat eie fra 1729-1849, og ble etter det overtatt av kommunen. Altertavlen er fra 1720-årene og ble gitt i gave fra Chr. Hansen Sarpsborg, som var kommandant på Basmo festning. I 1949-52 ble kirken restaurert under ledelse av arkitekt Ragnar Nilsen.Byggverket er i stein og har 240 plasser. Romansk stil med rektangulært skip og lavere og smalere kor. Kirken har vært gjennom flere oppmussinger og kun prekestolen utformet i eik er bevart fra begynnelsen av 1600-tallet. Den ble giftet av Hemming Jenssønn i 1619. Mens altertavlen og døpefonten er fra 1700-tallet. Benker og gallerier ble fornyet i 1853.
Kirken ligger omringet av løvskog med gravkapell i nord-østre del. Plassert øst for prestegården med utsikt over Rødenessjøens vestre bredd (tidligere kalt Aur). Bakken skråner ned mot syd.


== Referanser ==


== Eksterne lenker ==
Norges kirker: Rødenes kirke
(no) «Rødenes kirke». Kirkesøk. Den norske kirke. 
«Rødenes kirke». Kulturminnesøk. Riksantikvaren – Direktoratet for kulturminneforvaltning.
Moss kirke

Moss kirke er en langkirke i nygotikk fra 1861 i Moss kommune i Viken fylke. Byggverket er i tegl og har 500 sitteplasser.
Arkitekter for kirken var Heinrich Ernst Schirmer og Wilhelm von Hanno.Kirken ligger i Moss sokn og er prostikirke i Vestre Borgesyssel prosti i Borg bispedømme.


== Utsmykning ==
Kirkens interiør ble dekorert på begynnelsen av 1900-tallet av Enevold Thømt. Glassmaleriene i kirken er tegnet av Oluf Wold-Torne og Borgar Hauglid.


== Bildegalleri ==

		


== Tidligere kirker ==
Dagens kirke er den tredje i Moss. Ifølge et bevart dokument fra 1607 var den første kirken nettopp ferdigstilt på dette tidspunkt. Det var en langkirke i tømmer med tre innganger, våpenhus og sakristi. Den er avbildet på Jacob Conings prospekt av Moss fra 1699.
I løpet av 1700-tallet ble kirken både for liten og for dårlig og i 1779 ble det reist en korskirke i tømmer rundt 100 meter øst for den gamle. Under bybrannen i 1858 brant kirken ned og dagens kirke ble reist på den samme tomten i 1861.


== Referanser ==


== Eksterne lenker ==
«Moss kirke». Kulturminnesøk. Riksantikvaren – Direktoratet for kulturminneforvaltning.
Greåker kirke

Greåker kirke er en kirke fra 1974 i Sarpsborg kommune, Østfold fylke. Den tilhører Søndre Borgesyssel prosti.
Byggverket er i tre og har 271 plasser.
Adkomst til stedet er via fylkesvei 114 eller fylkesvei 109.
Det er ikke kirkegård ved kirken.


== Kilder ==
Pettersen, Tore Steinar (2008). Kirker i Østfold, Borg bispedømme. Fredrikstad: Tindlund forlag. s. 186-187. ISBN 978-82-92923-09-2. 
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 680. ISBN 82-7527-022-7. 


== Eksterne lenker ==
Sarpsborg kirkelige fellesråd
(no) «Greåker kirke». Kirkesøk. Den norske kirke. 
(de) Kirker i Norge (Kirchen in Norwegen)
«Greåker kirke». Kulturminnesøk. Riksantikvaren – Direktoratet for kulturminneforvaltning.
Hafslund kirke

Hafslund kirke er en kirke på Hafslund i Sarpsborg kommune i Østfold fylke. Kirken ble innviet 18. desember 1891 av biskop Carl Peter Parelius Essendrop. Den er konstruert i en rektangulær form, er bygd i tre og har 250 plasser.
Hafslund kirke ble opprinnelig reist som forsamlingshus. Kirken ble restaurert i 1962. Den tilhører Søndre Borgesyssel prosti.


== Kulturminne ==
Hafslund kirke er et kulturminne og har nummer 84460 i Riksantikvarens kulturminnebase.


== Eksterne lenker ==
Norges kirker: Hafslund kapell
(no) «Hafslund kirke». Kirkesøk. Den norske kirke.
Hafslundsøy kirke

Hafslundsøy kirke er en kirke i Sarpsborg kommune i Østfold fylke. Den ble innviet 5. desember 1995 og tilhører samme sogn / menighet som Varteig kirke i Søndre Borgesyssel prosti.
Det dreier seg om en arbeidskirke med 190 sitteplasser. Byggverket er hovedsakelig forblendet med tegl.
Kirken har et pipeorgel som er overtatt fra Nenset kirke i Skien.Det er ikke kirkegård ved kirken.


== Referanser ==


== Kilder ==
Pettersen, Tore Steinar (2008). «Hafslund kirke, Øyas egen etterlengtede kirke». Kirker i Østfold, Borg bispedømme. Fredrikstad: Tindlund Forlag. s. 185. 


== Eksterne lenker ==
Sarpsborg kirkelige fellesråd
Varteig og Hafslundsøy menighet på Facebook
Hafslundsøy kirke 25 år
Hasle menighetsenter

Hasle menighetsenter er fra 1992 i Sarpsborg kommune, Østfold fylke.
Zoltán Kodály

Zoltán Kodály (uttales IPA: /zoltaːn ˈkodaːj/, født 16. desember 1882 i Kecskemét, død 6. mars 1967 i Budapest) var en ungarsk komponist og forsker innen folkemusikk- og etnografi. 


== Bakgrunn ==
Selv om han ble født i Kecskemét i dagens Ungarn, vokste han opp i Galánta og Nagyszombat (nå: Trnava) i dagens Slovakia, den gang en del av dobbelmonarkiet Østerrike-Ungarn. Faren var stasjonsmester og en ivrig amatørmusiker og Kodály lærte å spille fiolin som barn. Han sang også i katedralens kor og skrev tidlig musikk, til tross for at han manglet formell utdannelse i dette.
I 1900 begynte Kodály ved Universitetet i Budapest og studerte moderne språk og studerte samtidig musikk ved Franz Liszt akademiet i Budapest, hvor han hadde Hans von Koessler som lærer i komposisjon.


== Akademisk karriere ==
 
Fra 1907 var han professor ved Budapest musikkakademi og hadde stor innflytelse på utvikling av ny undervisningsmetoder. Kodály arbeidet fra 1905 med Béla Bartók med å kartlegge den ungarske folkloren. Hans komposisjoner er i impresjonistisk-nyromantisk stil og bruker ofte elementer fra folkemusikk.
Etter universitetseksamen i filosofi og lingvistikk, reiste Kodály til Paris hvor han studerte hos Charles-Marie Widor. Her ble han kjent og influerte av særlig Claude Debussys musikk.  Han fortsatte uavbrudt sitt arbeid med å samle folkemusikk gjennom hele første verdenskrig.
Kodály engasjerte seg i problemer knyttet til musikkundervisning og produserte en stor del musikk til bruk i undervisning, samt fagbøker innen musikkpedagogikk. Hans pedagogiske ideer blir ofte omtalt som «Kodály-metoden».


== Viktige komposisjoner ==


=== Opera ===
Háry János, 1925, uroppført i Budapest 1926
Székelyfonó, 1931-32, uroppført i Budapest 1932
Czinkia Pánna, 1946-48, uroppført i Budapest 1948


=== Oratorier og andre sakrale verk ===
Assumpta est Maria 1901
Psalmus Hungaricus 1923
Te Deum 1936
Missa brevis 1942


=== Orkesterverk ===
Overtyren Sommarkväll 1906
Teaterovertyre 1927
Danserne fra Marozszek/Marozszéki táncok 1930
Danserne fra Galanta/Galántai táncok 1933
variasjoner for orkester etter tema fra ungarske folkesanger, Felszállotta páva variációk, 1939
Konsert for orkester 1941
Fiolinkonsert 1947
Kádár Kata for kontraalt og lite orkester 1947


== Referanser ==


== Eksterne lenker ==
(en) Zoltán Kodály – kategori av bilder, video eller lyd på Commons 
(en) Zoltán Kodály – galleri av bilder, video eller lyd på Commons 
(en) Zoltán Kodály på Internet Movie Database 
(sv) Zoltán Kodály i Svensk Filmdatabas 
(en) Zoltán Kodály på AllMovie 
(en) Zoltán Kodály på Discogs 
(en) Zoltán Kodály på MusicBrainz 
(en) Zoltán Kodály på Spotify 
(en) Zoltán Kodály på Songkick 
(en) Zoltán Kodály på AllMusic 
(en) Kodály pedagogiske musikkinstituttets internettsider
Ullerøy kirke

Ullerøy kirke er en langkirke fra 1725 i Sarpsborg kommune, Østfold fylke. Den tilhører Søndre Borgesyssel prosti.
Byggverket er i tre og har 160 plasser.
Adkomst til stedet er via fylkesvei 130 og Suterødveien.


== Kilder ==
Pettersen, Tore Steinar (2008). Kirker i Østfold, Borg bispedømme. Fredrikstad: Tindlund Forlag. s. 206-209. ISBN 978-82-92923-09-2. 


== Eksterne lenker ==
Sigrid og Håkon Chrsitie: Ullerøy kirke i «Norges kirker»
(no) «Ullerøy kirke». Kirkesøk. Den norske kirke. 
«Ullerøy kirke». Kulturminnesøk. Riksantikvaren – Direktoratet for kulturminneforvaltning. 
Kirkene i Skjeberg prestegjeld
Kirkene i Sarpsborg kommune
(de) Kirker i Norge (Kirchen in Norwegen)
Randsfjord stasjon

Randsfjord stasjon var endestasjon på Randsfjordbanen og lå på vestbredden av Randsfjordens sørende, på andre siden av Randselva for dagens Jevnaker sentrum. Området rundt stasjonen kalles derfor også Randsfjord.
I 1909 ble det bygget en helt ny trasé for Bergensbanen fra Hønefoss til Roa, på østsiden av Randselva, med ny stasjon på Jevnaker, ca. 1 km fra den gamle endestasjonen.  Den nye stasjonen tok snart over mye av trafikken, fordi den hadde en bedre beliggenhet i forhold til Hadeland Glassverk og sagbrukene i nærheten.
Persontrafikken til Randsfjord stasjon ble derfor nedlagt fra 26. mai 1968, etter 100 års drift. Linjen mellom Bergermoen og Randsfjord ble uten trafikk fra 1. januar 1981 og i løpet av 1984 ble skinnegangen på denne strekningen fjernet og gjort om til gang- og sykkelvei. Den 7. januar 2001 ble så all lokaltrafikk på banen nedlagt, etter 133 års drift.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 206-207. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1992). NSBs bygningsregistrering: Randsfjordbanen med sidelinjer. NSB Arkitektkontoret. s. 275–288.
Christian Gauseth

Christian Andreas Gauseth (født 26. juni 1984) er en norsk tidligere fotballspiller som spilte for Mjøndalen, Alta, Bryne og Molde.
Gauseth er utdannet siviløkonom.


== Media ==
Sammen med Mads Hansen laget han TV-serien 2 mot 1 i 2014. I starten av 2017 gikk Gauseth til Discovery Networks, da nettverket tok over rettighetene til Eliteserien. Han lager sammen med Emil Gukild og tidligere lagkamerat Michael Stilson et program som heter Klubbhuset.Gauseth var fotballekspert for Eurosport i 2018.


== Referanser ==


== Eksterne lenker ==
(en) Christian Gauseth – Transfermarkt 
(no) Christian Gauseth – Norges Fotballforbund 
(en) Christian Gauseth – FBref
Fredrik Samdal Solberg

Fredrik Samdal Solberg (født 25. august 1990) er en norsk fotballspiller og futsalspiller fra Molde. Han har tidligere spilt for Molde, Strindheim og Træff.Han spilte i sesongen 2007 to kamper i Adeccoligaen for Molde, og står også bokført med 15 aldersbestemte landskamper. 
Solberg byttet etter hvert til futsal, og spilte 10 eliteseriekamper for Pumas Trondheim i 2015 og 2016.


== Referanser ==


== Eksterne lenker ==
(en) Fredrik Samdal Solberg – Transfermarkt
Toni Koskela

Toni Koskela (født 16. februar 1983) er en finsk fotballtrener og tidligere fotballspiller som er hovedtrener for HJK Helsinki.
Han spilte for Molde fra 2007 og ut 2008 sesongen. Han la opp som spiller i 2009 etter en periode i JJK. Han har tidligere spilt for Cardiff City og FC KooTeePee.


== Referanser ==


== Eksterne lenker ==
(en) Toni Koskela – Transfermarkt 
(en) Toni Koskela – Transfermarkt (manager) 
(en) Toni Koskela – WorldFootball.net 
(en) Toni Koskela – Soccerbase.com 
(en) Toni Koskela – Soccerway 
(en) Toni Koskela – FBref
Brann & Sikkerhet

Brann & Sikkerhet (tidligere Mot Brann) er et norsk fagblad som ble etablert i 1926. Utgiver er Norsk brannvernforening. 
Bladet kommer ut fire ganger i året, med et opplag på cirka 2 500 eksemplarer. I 2023 ble fagbladet også lansert i digital utgave.
RUC

RUC kan vise til:

Royal Ulster Constabulary, politistyrke i Nord-Irland
Roskilde Universitet, som tidligere het Roskilde Universitetscenter
Renmin University of China, universitet i Beijing
USC

Ulster Special Constabulary
United States Code
University of South Carolina
University of Southern California
Båstad kirke

Båstad kirke er en korskirke fra 1860 i Båstad i Indre Østfold kommune i Viken fylke. Den tilhører Den norske kirke og hører til Østre Borgesyssel prosti i Borg bispedømme.
Byggverket er i tre og har 503 plasser.
I Båstad har det fra middelalderen vært en annekskirke under Trøgstad hovedkirke. Den gamle kirken lå like nord for dagens kirkegård, på grunnen til gården Kirkeby. Utover 1800-tallet ble det imidlertid klart at den gamle trekirken var i ferd med å råtne, og i 1855 vedtok formannskapet i Trøgstad å reise en ny.
Da den nye kirken sto ferdig i 1860, ble den gamle revet, og materialene solgt. En lysekrone i messing fra 1662 og døpefatet fra 1668 var det eneste inventaret som fulgte med over i det nye bygget. Kirken var på det tidspunktet svært enkelt innredet; altertavlen kom på plass i 1870, og orgelet ble tatt i bruk i 1876.
Kirken hadde ikke oppvarming før i 1868, da to kakkelovner ble satt opp. I 1936 fikk den elektrisk belysning.
I 1923 ble det oppført et eget gravkapell på kirkegården. Dette ble revet på 1970-tallet.


== Litteratur ==
Arne Bugge Amundsen: Trøgstad kulturhistorie 1500-1800 (2004). ISBN 82-992150-4-8.
Arne Bugge Amundsen: Trøgstad kulturhistorie 1800-1900 (2007). ISBN 978-82-992150-5-3.
Arne Bugge Amundsen: Trøgstad kulturhistorie 1900-1950 (2008). ISBN 978-82-992150-6-0.


== Eksterne lenker ==
Norges kirker: Båstad kirke
Trøgstad og Båstad menigheter Arkivert 6. mai 2021 hos Wayback Machine.
(no) «Båstad kirke». Kirkesøk. Den norske kirke. 
«Båstad kirke». Kulturminnesøk. Riksantikvaren – Direktoratet for kulturminneforvaltning.
Taha Yassin Ramadan

Taha Yasin Ramadan (også: Taha Yasin Ramadan Al-Jizrawi) (født 22. februar 1938 i Mosul, død 20. mars 2007) var Iraks visepresident fra mars 1991 til Saddam Husseins fall i april 2003. 
Han var opprinnelig bankansatt, men vervet seg senere i militæret, og i 1956 ble han medlem av Ba'athpartiet, der han traff Saddam første gang. Ramadam og Saddam sine veier var etter dette nært knyttet til hverandre, og i 1991 ble Ramadam Iraks visepresident. Han var fra Kurdistan-regionen i Irak, og snakket flytende kurdisk. 
På listen over ettersøkte personer («Kortstokken») som ble publisert etter at den USA-ledede koalisjonen invaderte Irak i 2003 var Ramadan plassert som ruter 10. 
19. august 2003 ble han fanget i Mosul, av soldater fra Kurdistans patriotiske union (PUK), og overlevert amerikanske styrker, og var en av de anklagede i rettssaken mot Saddam og hans regime.  
8. november 2005 ble en av hans forsvarere, Adel al-Zubeidi, snikmyrdet av tre gjerningsmenn. 
5. november 2006 ble han dømt til livsvarig fengsel. Ankedomstolen sendte imidlertid saken tilbake til domstolen med beskjed om at dommen var for mild, og krevde dødsstraff.12. februar 2007 ble han dømt til døden ved henging. Dødsdommen ble iverksatt før daggry 20. mars 2007.


== Referanser ==


== Eksterne lenker ==
Pressefoto på Iraqi Tribunal
Økonomisk dumping

Økonomisk dumping går ut på at land eller bedrifter som overproduserer en vare, eksporterer denne varen til andre land og selger den billig. 
Eksempel: Overproduksjon av mat i Nord skaper problemer for jordbruket i sør. For å holde oppe prisene på hjemmemarkedet i nord blir matoverskuddet eksportert og solgt billig – vi snakker om dumping. Når billig mat fra Nord selges eller dumpes på markedene i Sør, utkonkurreres den lokale matproduksjonen. 
Dumping kan brukes bevisst av firmaer som har fått en rimeligselgende konkurrent, ved at en selger sitt produkt til under produksjonspris inntil konkurrenten gir opp eller går konkurs. Beviset på dumping blir da at prisen på produktet går raskt opp til opprinnelig nivå, eller høyere. Denne taktikken er ofte forbudt av de enkelte lands myndigheter.
Dumping er et omstridt tema, der noen økonomer og politikere mener det er rimelig at et land opprettholder et visst minstemål av matproduksjon, og hjelper produsentene ved å yte eksportsubsidier, mens andre mener at det bare er hva markedet vil og kan betale som teller.